da en en en fr de da id da nb da da da da da da da da en da da da da da da en da da da da da da da en en
Bronze – ligesom sidst år - Svanholm Cricketklub
Tirsdag d. 20. september 2016 kl. 17:05 af Henrik Pfaff
Alligevel var det skuffende, at indsatsen mod bundholdet Herning var så beskeden, at kun Zishan Shah (30) og Saif Ahmad (29) nåede tocifret score og vi endte med 108, hvoraf de 23 ar ekstra.
Herning havde 5 gærder ude for 64, da vor nye gode engelske offspinner Umair Gazali tog 4 gærder for 25, men jyderne passerede for 6 gærder på 31 overe.
Vejrudsigten var frygtelig for weekenden og der var nærmest dekreteret heldagsregn dagen efter i Skanderborg, hvor man aftalte en T20 for at komme igennem det.
Banen måtte skæres af forskellige steder og var altså endnu mindre end sædvanligt.
Vor score 140 var ikke så tosset. Zishan Shah besluttede med sig selv at, at nu skulle det være hans tur efter at have holdt sig tilbage hele sæsonen og producerede 70, Saif Ahmad 32 og bror Saad 21.
Det hjalp dog intet, da marken dryppede gribechancer på stribe i det håbløse vejr og Skanderborg passerede uden gærdetab i den 17 overe. Frederik Klokker foldede sig ud med 88.
Da Waqas Ali kunne have fået Frederik Klokker i Skanderborg.
Årets sidste kamp mod allerede nedrykningsdømte AB bød på gensyn med Hamid Shah, hvis sæson i Irland var sluttet. Og den havde været flot. Han var topscorer for sin klub Hills i sæsonen. Også en anden af vore udlandsfarere Zameer Khan var med. Han har gjort det bedre i England end her og har scoret 650 point for sin klub Lordswood i løbet af sæsonen.
Hamid tog 4 for 27, Saud Munir og Saad Ahmad hver to for henholdsvis 21 og 20. AB ude for 174, en score, der burde betyde, at holdet kunne se sin chance.
Men efter at Wahab Hashmi og Suad Munir – forfremmet i dagens anledning - var ude for 7 varede det ikke længe før Aberne klaskede sammen og Zishan Shah (79x) og Jonas Henriksen (72) hævede fra 7 til 150 – og vi passerede på 38 overe for 3 gærder. En flot sæsonafslutning dels for Zishan dels for Jonas, der her for første gang virkelig fik lov at vise, hvad han kan i en længere halvleg, hvor han havde tid til at spille sig ind.
Så i en sæson, hvor vi ofte stillede med 5 juniorer endte det altså med bronze – og det er heller ikke så ringe.
Zishan Shah var åbenbart i så god form til sidst, at han kunne spille uden bat mod AB
Jonas have fortjent bedre end at blive afbilledet, da han blev kastet ud mod AB
Bronzevinderne st. fra venstre Jonas Henriksen, Saud Munir, Zishan Shah (anf) Umair Gazali, Wahab Hashmi,Basit Javed, Shakil Ahmed, Knælende: Shabaz Shazad, Saad Ahmed, Hamid Shah, Zeshan Aslam, Zameer Khan
2. holdet kunne vinde rækken på sidste spilledag, hvis vel at mærke Nørrebro tabte til Albertslund. Det gjorde Nørrebro ikke, men vores kamp mod Glostrup var alligevel voldsomt spændende.
Allerede nedrykningsdømte Glostrup indledte med 170 mod et kasteangreb, hvor tilsyneladende næsten alle skulle svinge armen. Det bragte holdet så meget i tidsnød, så de to spinnere Ahzan Ur-Rehman (2/34) og Raja Khan (3/38) måtte skynde sig gennem deres overe.
Bortset fra Imran Ahmeds 25 var der kun Sahadat Riaz tilbage med tocifret score, da 11 manden Zahid Shah kom ind ved totalen 129. De så ud til at være et tabt slag. Zahid er kaster og har vel dårligt scoret mere end 10 point gennem sæsonen. Men de to herrer bed tænderne sammen. Sahadat endte med 60 på 100 bolde, Zahid holdt ham inde med 2 på 29 bolde og vi passerede i sidste over.
Efter en dårlig start har 2. holdet spillet sig op, vundet T 20 turneringen i serie 2 og tæt på at vinde 1. division. Altså godkendt.
at han i slutningen fandt sine gamle uvaner frem
Dette er det nærmeste vi kom til et holdbillede af 2. holdet.